নতুন পোশাকে ওদের আনন্দ - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« নতুন ঢঙের কামিজ
নতুন পোশাক তো চাই-ই »
নতুন পোশাকে ওদের আনন্দ
Sep 1, 2009 | গ্যালারি, বাচ্চা | 0 comments
মায়ের হাত ধরে গুটি গুটি পায়ে শপিং মলে ঘুরে বেড়াচ্ছিল ছোট্ট হৃদিতা। এবার ঈদে কী ধরনের পোশাক কিনবে জানতে চাইলে বলে, ‘হলুদ রঙের সালোয়ার-কামিজ ও লাল রঙের ফ্রক কিনব। কয়েকটি তো উপহার পাবই।’ ঈদের পোশাক নিয়ে বাড়তি আগ্রহ সব শিশুর মনেই থাকে। স্বপ্নের চরিত্রটির সঙ্গে মিলিয়ে অনেক শিশুই পোশাক কিনতে চায়। এসব শিশুর কথা ভেবে ফ্যাশন হাউসগুলো বড়দের পাশাপাশি ছোটদেরও পোশাক তৈরি করেছে। আড়ং এবারের ঈদে ছোটদের জন্য একটু ভিন্ন রকমের পোশাক এনেছে। মূলত পাঁচ থেকে ১০ বছর বয়সী শিশুদের উপযোগী করে উৎসবধর্মী এই পোশাক তৈরি করা হয়েছে। ছোটদের আরও ্নার্ট দেখাতে ‘আনএক্সপেকটেড আইকন’ ও ‘প্রিটি ফ্রেমড’ নামের এসব পার্টি পোশাকে সিল্ক, দুপিয়ান, মসলিন, তসর কাপড় ব্যবহার করা হয়েছে। এলাইন বা সোজা ছাঁটের এসব পোশাকে চাপা সাদা, লাল ও কালো রঙের প্রাধান্য বেশি। অনেক ফ্রিল ও স্তর দিয়ে তৈরি ফ্রকও রয়েছে। দেখলে মনে হবে যেন পরির পোশাক। সাদা লেবু, হলুদের মতো হালকা রঙের তৈরি এই পোশাকে গোলাপ ফুলের মোটিফ ব্যবহার করা হয়েছে। এই পরি পোশাকের সঙ্গে মানানসই স্যান্ডেলও থাকছে। জানালেন আড়ংয়ের বিপণন কর্মকর্তা সাদিয়া হক। ছেলেশিশুদের জন্যও আড়ংয়ে পাওয়া যাবে আনুষ্ঠানিক পোশাক। ফুলহাতা শার্ট, বো টাই, স্যুট, বুট একসঙ্গে পাবেন। এ ছাড়া সুতির ওপরে এমব্রয়ডারি, স্ক্রিনপ্রিন্ট, হাতের কাজ করা সালোয়ার-কামিজ ও পাঞ্জাবি তৈরি করা হয়েছে। ফুলেল প্রিন্টের ফ্রিল করা, কম দৈর্ঘেøর স্কার্ট ছাড়াও জিনস, ক্যাপ্রি পাওয়া যাবে। সেই সঙ্গে শাড়ি, ঘাগরা, চোলি তো রয়েছেই।
শিশুর আধো আধো বোলে ছড়া শুনতে সবারই ভালো লাগে। বাংলা ভাষার কালজয়ী সেসব ছড়া এবার উঠে এসেছে তাদের পোশাকে। ছোটদের উপযোগী শার্ট-টি-শার্টে ফ্যাশন হাউস ‘নিত্য উপহার’ এসব জনপ্রিয় ছড়া ব্যবহার করেছে। এ ছাড়া ৪৫ ধরনের নকশা দিয়ে তৈরি করা হয়েছে ছোটদের পোশাক। নিত্য উপহারের স্বত্বাধিকারী বাহার রহমান বলেন, ‘এবারেই প্রথম ছোটদের জন্য পাঞ্জাবি তৈরি করেছি। শার্ট, টি-শার্ট, ফতুয়া তো রয়েছেই। এসব পোশাকে লাল, কমলা, সবুজ ও নীলের মতো উজ্জ্বল রঙের প্রাধান্য বেশি। এসব পোশাক ২০০-৪৫০ টাকার মধ্যেই পাবেন।’
করেছে। টেক্সমার্টের ডিজাইনার জেমি জানান, সুতি ও মিশ্র সুতি দিয়ে পোশাক তৈরি করা হয়েছে। সুতি কাপড় শিশুর ত্বকের জন্য আরামদায়ক। ছেলেশিশুদের জন্য শার্ট, ডেনিম প্যান্ট, বেবি সেট রাখা হয়েছে। স্কার্ট, টপস, ডেনিম প্যান্টে এমব্রয়ডারি, প্রিন্ট ব্যবহার করা হয়েছে। রঙের ক্ষেত্রে লাল, নীল ও কালোর প্রাধান্য বেশি। সাধারণত তিন থেকে ১৩ বছর বয়সী শিশুদের উপযোগী করেই টেক্সমার্টের পোশাকগুলো তৈরি করা হয়েছে।
যাত্রা, সাদাকালো, কে-ক্রাফট ও অঞ্জনসে পাবেন ছোটদের পোশাক। দেশি কাপড়ে তৈরি হয়েছে সালোয়ার-কামিজ, ফতুয়া, পাঞ্জাবি, ঘাগরা, চোলি এমনকি শাড়িও। নজরকাড়া সব নকশা ও রঙের ব্যবহার রয়েছে এ পোশাকগুলোয়। প্রাকৃতিক রং, ব্লকপ্রিন্ট, সুতা-চুমকির কাজ করা ছোটদের পোশাক এনেছে ফ্যাশন হাউস যাত্রা। সুতির ওপর মনোরম নকশা করা সালোয়ার-কামিজ, ফতুয়া, পাঞ্জাবি, লেহেঙ্গা পাবেন এখানে। এসব পোশাকের কাটিংয়েও রয়েছে বৈচিত্র্য। তবে সাশ্রয়ী দামে ছোটদের পোশাক কিনতে চাইলে ঘুরে আসতে পারেন গাউছিয়া, চাঁদনীচক ও নিউমার্কেট। এখানে সব বয়সের শিশুদের রকমারি পোশাক পাবেন। এ ছাড়া ফুটপাতেও পাওয়া যাবে এসব পোশাক। সেই সঙ্গে ছোট-বড় শপিং মলগুলোতেও পাওয়া যাবে ছোটদের নানা ধরনের পোশাক। আজই আপনার ছোট্ট সোনামণিকে নিয়ে কেনাকাটা করতে বেরিয়ে পড়ুন। কেনার আগে তার পছন্দটি জেনে নিতে ভুলবেন না।
তৌহিদা শিরোপা
সূত্র: দৈনিক প্রথম আলো, সেপ্টেম্বর ০১, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla